  Анжелика Тихонова корреспондент Удмуртиысь этнодизайнеръёс, суредась-модельеръёс йӧскалык дӥсьлэн вылӥ модаезъя «Этно-эрато 2019» Еврази конкурсэ пыриськыны быгато. Вожвылъяськон 7-тӥ толсуре Москваын ортчоз. Со сярысь элькунысь Калыкъёслэн эшъяськон юртсылэн пресс-службаез ивортэ. Вожвылъяськон йӧскалык модаез вӧлмытон понна радъяське. Пыриськисьёс понна таӵе номинациос луозы: Устоез славян костюм; Кавказ калыкъёслэн устоез костюмзы; Устоез шундыӝужанпал костюм; Финн-угор калыкъёслэн устоез костюмзы; Уйпалась, Сибирьысь но Дальний Востокысь калыкъёслэн устоез костюмзы; Йӧскалык пужыосын туала костюм; Сцена вылэ потаны устоез этнокостюм. Вожвылъяськонэ пыриськон понна куриськон, портфолио, туспуктэмъёсты но герӟаськыны телефон номеръёсты 20-тӥ шуркынмонозь etno-erato.mdn@mail.ru электрон почта пыр келяно. Котькуд номинациын 1-10 бичетъёсты возьматыны луоз. Вожвылъяськонын вормисьёслэн но лауреатъёслэн гала-концертсы 8-тӥ толсуре 17 часын Москваысь кивалтэтлэн Бадӟым залаз ортчоз. Тодэ вайытом, 2018-тӥ арын «Этно-Эрато» Эграысь но Балезиноысь модельеръёслэсь коллекциоссэс «Финн-угор калыкъёслэн устоез костюмзы» номинациын пусйизы, нош 2017-тӥ арын Якшур-Бӧдья черкогуртысь этнофутуризмъя «Тӧдьы юсь» калык огазеяськон «Туала костюмын этнической мотивъёс» номинациын вормиз. Тегъёс: Лулчеберет Москва Удмуртия мода вожвылъяськон удмуртъёс  